Το φτωχικό μαντί του Μαρμαρά
Η οικογένεια της Μαλβίνας Τάμπρα φτιάχνει μια εύκολη και αρκετά απλή εκδοχή μαντί με κοφτό μακαρονάκι, την οποία έφτιαχναν και στην Πόλη.
1/2 κιλό κοφτό μακαρονάκι , 1 κιλό στραγγιστό γιαούρτι πρόβειο , 2 σκελίδες σκόρδου λιωμένες (ή και περισσότερο αν μας αρέσει) , 2 κουτ. σούπας βούτυρο πρόβειο αλάτι
Για να φτιάξουμε το φτωχικό μαντί του Μαρμαρά, σε ένα μεγάλο και βαθύ μπολ ανακατεύουμε το γιαούρτι με τα σκόρδα και το αλάτι.Βράζουμε τα ζυμαρικά, σύμφωνα με τις οδηγίες της συσκευασίας, τα στραγγίζουμε και τα  αδειάζουμε καυτά στο μπολ με το γιαούρτι. Ανακατεύουμε καλά και τα αδειάζουμε σε μεγάλη πιατέλα.Σε ένα τηγάνι ζεσταίνουμε καλά το βούτυρο μέχρι να λιώσει και να μοσχομυρίζει.Το περιχύνουμε πάνω στα ζυμαρικά και σερβίρουμε το φτωχικό μαντί του Μαρμαρά.
Γιαούρτι,Ζυμαρικά,Μικρασιατική Κουζίνα